22. ΒΑΣΙΛΙΚΟΝ ΔΙΑΤΑΓΜΑ της 9 Αυγ./30 Σεπτ. 1952 Περί εφαρμογής της διατάξεως του άρθρ. 15 του υπ’ αριθ. 2119/1952 νόμου. Έχοντες υπ’ όψιν : 1)Τας διατάξεις του άρθρου 15 του υπ’ αριθ. 2119/1952 Νόμου «περί των δια λεωφορείων αυτοκινήτων συγκοινωνιών» 2)Την γνώμην του Συμβουλίου Αυτοκινήτων, διατυπωθείσαν εν τη υπ’ αριθ. 324/30.6.1952 πράξει αυτού, 3)Την γνώμην του Συμβουλίου Επικρατείας, διατυπωθείσαν εν τω υπ’ αριθ. 594/1952 πρακτικώ αυτού, απεφασίσαμεν και διατάσσομεν: Α΄.Κατανομή εργασίας και καθαρών  εισπράξεων κατ’ιδιοκτήτην λεωφορείου ΚΤΕΛ υπεραστικών γραμμών Άρθρ.1.-«Τα λεωφορεία των Κ.Τ.Ε.Λ. υπεραστικών γραμμών της Χώρας κατατάσσονται, αναλόγως του επί της αδείας κυκλοφορίας εκάστου τούτων αναγραφομένου αριθμού καθημένων επιβατών περιλαμβανομένης και της θέσεως του οδηγού, εις τας κάτωθι κατηγορίας: α)Εις αυτοκίνητα λεωφορεία κατηγορίας Α΄ από 8 μέχρι 10 θέσεων. β)Εις αυτοκίνητα λεωφορεία κατηγορίας Β΄ από 11 μέχρι 14 θέσεων. γ)Εις αυτοκίνητα λεωφορεία κατηγορίας Γ΄ από 15 μέχρι 16 θέσεων. Εις την κατηγορίαν ταύτην υπάγονται και τα λεωφορεία Β΄ τάξεως από 8 μέχρι 10 θέσεων και ωφελίμου φορτίου 3/4 τόννων και άνω. δ)Εις αυτοκίνητα λεωφορεία κατηγορίας Δ΄ από 17 μέχρι 18 θέσεων. Εις την κατηγορίαν ταύτην υπάγονται και τα λεωφορεία Β΄ τάξεως από 11 μέχρι 13 θέσεων και ωφελίμου φορτίου 3/4 τόννων και άνω. ε)Εις αυτοκίνητα λεωφορεία κατηγορίας Ε΄ από 19 μέχρι 20 θέσεων. (Αντί της σελ. 299(β) Σελ. 299(γ) 301-149 Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.20-22 Εις την κατηγορίαν ταύτην υπάγονται και τα λεωφορεία Β΄ τάξεως από 14 μέχρι 17 θέσεων και ωφελίμου φορτίου 1 τόννου και άνω. ς)Εις τα αυτοκίνητα λεωφορεία κατηγορίας ΣΤ΄ από 21 μέχρι 23 θέσεων. ζ)Εις αυτοκίνητα λεωφορεία κατηγορίας Ζ΄ 24 θέσεων. Εις την κατηγορίαν ταύτην υπάγονται και τα λεωφορεία Β΄ τάξεως 18 θέσεων και άνω η)Εις αυτοκίνητα λεωφορεία κατηγορίας Η΄ 32 θέσεων. θ)Εις αυτοκίνητα λεωφορεία κατηγορίας Θ΄ 36 θέσεων καθημένων-12 θέσεων ορθίων. 1.Προς εξίσωσιν των συνθηκών εκμεταλλεύσεως ο Πρόεδρος του Διοικητικού Συμβουλίου και ο Διευθυντής εκάστου ΚΤΕΛ, όπου υπάρχει τοιούτος, υποχρεούνται, όπως κατανέμωσι μεταξύ πάντων των λεωφορείων της δυνάμεώς του τας εκτελουμένας διαδρομάς κατά τρόπον ώστε έκαστον λεωφορείον να διανύη εντός εκάστης διαχειριστικής περιόδου τον αυτόν κατά το δυνατόν αριθμόν χιλιομέτρων, ανεξαρτήτως κατηγορίας αυτών. Εκ του συνόλου των μηνιαίων εισπράξεων απάντων των λεωφορείων, αφαιρούνται αι δαπάναι του ΚΤΕΛ (φορολογίαι, τέλη, εισφοραί κλπ.) το δε εναπομένον ποσόν, κατανέμεται ως εξής: Τούτο διαιρείται δια του αθροίσματος των γινομένων, άτινα προκύπτουσιν εκ του πολλαπλασιασμού του αριθμού των χιλιομέτρων εκάστου αυτοκινήτου επί τον συντελεστήν 0,40 δια τα λεωφορεία αυτοκίνητα της κατηγορίας Α΄. 0,50   δια   τα   λεωφορεία   αυτοκ.  της   κατ.   Β΄ 0,65    «      «             «             «         «      «      Γ΄ 0,70    «      «             «            «          «      «      Δ΄ 0,80    «      «             «            «          «      «      Ε΄ 0,85    «      «             «            «          «      «    ΣΤ΄ 1,00    «      «             «            «          «      «      Ζ΄ 1,10    «      «             «            «          «      «      Η΄ 1,20    «      «             «            «          «      «      Θ΄ Το ούτω προκύπτον πηλίκον πολλαπλασιαζόμενον επί το γινόμενον του αριθμού των χιλιομέτρων επί τον ανωτέρω συντελεστήν εκάστου λεωφορείου αυτοκινήτου, αποτελεί την αναλογίαν, ην ο ιδιοκτήτης τούτου δικαιούται να λάβη. Εκ του ποσού τούτου αφαιρούνται τα τυχόν βαρύνοντα αυτόν ποσά εκ προστίμων, ποινικών ρητρών κ.λ.π., άτινα κατατίθενται εις ειδικόν λογαριασμόν δια την ανέγερσιν, συντήρησιν κ.λ.π. του σταθμού των αυτοκινήτων του ΚΤΕΛ. Εν περιπτώσει αδικαιολογήτου αρνήσεως ιδιοκτήτου ή οδηγού λεωφορείου εκτελέσεως διατεταγμένου δρομολογίου του λεωφορείου του, καταλογίζεται εις τον ιδιοκτήτην τούτου απώλεια αντιστοιχούσα προς την μέσην ημερησίαν χιλιομετρικήν διάνυσιν ανά λεωφορείον του ΚΤΕΛ την λαμβανομένην κατά το χρονικόν διάστημα του αντιστοίχου μηνός. Σελ. 300(γ) 301-150 Εν περιπτώσει δε δικαιολογημένης απουσίας λόγω βλάβης ή άλλης αιτίας καταλογίζεται ανάλογος προς την διαδρομήν απώλεια χιλιομέτρων». Το άρθρ. 1 αντικατεστάθη ως άνω δια του άρθρου μόνου του Β.Δ. της 7/23 Δεκ. 1959 (Φ.Ε.Κ. Α΄278). Άρθρ.2.-Εις περίπτωσιν καθ’ ην λεωφορείον διαγραφή δι’ οιανδήποτε αιτίαν εκ της δυνάμεως Κ.Τ.Ε.Λ. τότε εκκαθαρίζεται ο λογαριασμός αυτού μέχρι της ημέρας καθ’ ην απεσύρθη της γραμμής επί τη βάσει του αριθμού των χιλιομέτρων τα οποία τούτο εξετέλεσεν και της εξαγομένης κατά τας διατάξεις του προηγουμένου άρθρου αναλογίας αυτού, αφαιρουμένου δια δαπάνας του Κοινού Ταμείου ποσού αναλόγου προς τας ημέρας, κατά τας οποίας ευρίσκετο εν κυκλοφορία το λεωφορείον τούτο. Εις περίπτωσιν καθ’ ην λεωφορείον προστεθή δι’ οιανδήποτε αιτίαν εις την δύναμιν ενός Κ.Τ.Ε.Λ., τότε εκκαθαρίζεται ο λογαριασμός απάντων των λεωφορείων του Κ.Τ.Ε.Λ. μέχρι της ημέρας καθ’ ην τούτο ανέλαβε υπηρεσίαν βάσει των χιλιομέτρων τα οποία ταύτα μέχρι της ημέρας εκείνης εξετέλεσαν και της εξαγομένης κατά τας διατάξεις του προηγουμένου άρθρου αναλογίας αυτών, αφαιρουμένου δια δαπάνας του Κοινού Ταμείου ποσού αναλόγου προς τας ημέρας ταύτας. Άρθρ.3.-Εις περίπτωσιν καθ’ ην δεν είναι δυνατή ή ενδεδειγμένη η κυκλοφορία πάντων των λεωφορείων εις όλας τας γραμμάς του Κ.Τ.Ε.Λ. λόγω τύπου ή καταστάσεως αυτοκινήτων ή λόγω καταστάσεως οδών ή άλλων τοπικών ή ειδικών συνθηκών, δύναται δι’ αποφάσεως του Υπουργού των Συγκοινωνιών μετά γνώμην του Διοικητικού Συμβουλίου του Κ.Τ.Ε.Λ. και του Συμβουλίου Αυτοκινήτων, να περιορίζηται η κυκλοφορία ωρισμένων λεωφορείων ή ομάδων λεωφορείων εις ωρισμένας μόνον γραμμάς ή ομάδας γραμμών τηρουμένων ιδιαιτέρων λογαριασμών. Δια των αυτών αποφάσεων καθορίζηται ο τρόπος της περαιτέρω κατανομής των εισπράξεων των αυτοκινήτων των κατηγοριών τούτων μετά των εισπράξεων των λοιπών λεωφορείων του ιδίου Κ.Τ.Ε.Λ. , ως και πάσα άλλη αναγκαία λεπτομέρεια, υπό τους όρους καθοριζομένους υπό των ιδίων ως άνω αποφάσεων. 21.Ζ.α.22 Κοινά Ταμεία Εκμεταλλεύσεως Λεωφορείων (ΚΤΕΛ) Β΄.Κατανομή εργασίας και καθαρών εισπράξεων κατ’ ιδιοκτήτην λεωφορείουΚΤΕΛ αστικών γραμμών Άρθρ.4.-Τα λεωφορεία των Κ.Τ.Ε.Λ. των αστικών γραμμών της Χώρας κατατάσσονται αναλόγως του επί της αδείας κυκλοφορίας εκάστου τούτων αναγραφομένου συνολικού αριθμού θέσεων καθημένων επιβατών, εις ον περιλαμβάνεται και η θέσις του οδηγού, εις τας κάτωθι δύο κατηγορίας: α)Εις λεωφορεία κατηγορίας Α΄ (ελάσσονος τύπου) συνολικού αριθμού θέσεων καθημένων επιβατών μετά του οδηγού μέχρις 28. β)Εις λεωφορεία κατηγορίας Β΄ (μείζονος τύπου) συνολικού αριθμού θέσεων καθημένων επιβατών μετά του οδηγού από 29 και άνω. Προς εξίσωσιν των συνθηκών εκμεταλλεύσεως ο Πρόεδρος του Διοικητικού Συμβουλίου και ο Διευθυντής εκάστου Κ.Τ.Ε.Λ. όπου υπάρχει τοιούτος υποχρεούνται, όπως κατανέμωσι μεταξύ πάντων των λεωφορείων της δυνάμεως του Κ.Τ.Ε.Λ. τας εκτελουμένας διαδρομάς κατά τρόπον ώστε έκαστον λεωφορείον να διανύη εντός εκάστης διαχειριστικής περιόδου τον αυτόν κατά το δυνατόν αριθμόν χιλιομέτρων, ανεξαρτήτως κατηγορίας αυτών, το δε, μετά την αφαίρεσιν εκ του συνόλου των μηνιαίων εισπράξεων απάντων των λεωφορείων, των δαπανών του Κ.Τ.Ε.Λ. (φορολογιών, τελών, εισφορών κλπ.) εναπομένον ποσόν κατανέμεται ως εξής: 1.Δια τα λεωφορεία της κατηγορίας Α΄ Τούτο διαιρείται δια του αθροίσματος των γινομένων άτινα προκύπτουσιν εκ του πολλαπλασιασμού του αριθμού των χιλιομέτρων εκάστου λεωφορείων επί συντελεστάς μικροτέρους του αντιστοιχούντος εις τον τύπον «Σ 3» βασικού συντελεστού 1,00, κατά ποσοστόν, 0,80 δι’ εκάστην επί έλαττον θέσιν δια τα μη τύπου «Σ 3» λεωφορεία. Το ούτω προκύπτον πηλίκον, πολλαπλασιαζόμενον επί το γινόμενον του αριθμού των χιλιομέτρων επί των ανωτέρω συντελεστήν εκάστου λεωφορείου, αποτελεί την αναλογίαν ην έκαστος ιδιοκτήτης δικαιούται να λάβη, αφαιρουμένων των τυχόν βαρυνόντων αυτόν ποσών εκ προστίμων, ποινικών ρητρών κλπ., άτινα κατανέμονται εξ ίσου εις πάντας τους ιδιοκτήτας λεωφορείων του Κ.Τ.Ε.Λ. Δια την κατηγορίαν ταύτην ως αριθμός θέσεων, εκάστου λεωφορείου λαμβάνεται ο επί της αδείας κυκλοφορίας τούτου αναγραφόμενος αριθμός θέσεων καθημένων επιβατών μετά του οδηγού, ηυξημένος κατά τον αριθμόν των επί της αυτής αδείας αναγραφομένων ορθίων επιβατών. Εν πάσει περιπτώσει το σύνολον των κατά τα άνω υπολογιζομένων θέσεων εκάστου λεωφορείου δεν δύναται να υπερβή τον αντιστοιχούντα εις τον κανονικόν τύπον «Σ 3» αριθμόν, ήτοι θέσεις 43. Εν περιπτώσει αδικαιολογήτου αρνήσεως ιδιοκτήτου λεωφορείου όπως εκτελέση διατεταγμένον δρομολόγιον δια του λεωφορείου του, καταλογίζεται εις τούτον απώλεια ήτις αντιστοιχεί προς την μέσην ημερησίαν χιλιομετρικήν διάνυσιν ανά λεωφορείον του Κ.Τ.Ε.Λ. την λαμβανομένην κατά το χρονικόν διάστημα του αντιστοίχου μηνός.  «α)Ειδικώς δια τα αστικά Κ.Τ.Ε.Λ. 2ον, 3ον, 4ον Αθηνών και 5ον Πειραιώς, ως και τα λοιπά αστικά Κ.Τ.Ε.Λ. της Χώρας, εις α καθιερώθη ή θέλει καθιερωθή ο μείζων τύπος «Α», το μετά την αφαίρεσιν εκ του συνόλου των μηνιαίων εισπράξεων απάντων των λεωφορείων των δαπανών του Κ.Τ.Ε.Λ. (φορολογιών, τελών, εισφορών κλπ.) εναπομένον ποσόν διαιρείται δια του συνόλου των διανυθέντων χιλιομέτρων παρ’ απάντων των λεωφορείων του Κ.Τ.Ε.Λ. , το δε προκύπτον πηλίκον αποτελεί την μέσην χιλιομετρικήν τιμήν. Το γινόμενον, το προκύπτον εκ του πολλαπλασιασμού των διανυθέντων χιλιομέτρων παρ’ εκάστου λεωφορείου επί την μέσην χιλιομετρικήν τιμήν, αποτελεί την αναλογίαν, ην έκαστος ιδιοκτήτης δικαιούται εκ των εισπράξεων. β)Εάν όμως τα εις τα ως άνω Κ.Τ.Ε.Λ. κυκλοφορούντα λεωφορεία είναι διαφόρου αριθμού θέσεων, τότε η σχέσις κατανομής των εισπράξεων μεταξύ των λεωφορείων του βασικού λεωφορειακού τύπου «Α» προς τα μικροτέρου αριθμού θέσεων τοιαύτα ορίζεται δια μεν τον βασικόν τύπον «Α» εις 1,00, δια δε τους λοιπούς τύπους εις 1,00 μείον 1,11% δι’ εκάστην επί έλαττον του τύπου «Α» θέσιν. Εις την περίπτωσιν ταύτην και μετά την αφαίρεσιν εκ του συνόλου των μηνιαίων εισπράξεων απάντων των λεωφορείων των δαπανών του Κ.Τ.Ε.Λ. , το εναπομένον ποσόν διαιρείται δια του αθροίσματος των γινομένων, άτινα προκύπτουν εκ του πολλαπλασιασμού των παρ’ εκάστης κατηγορίας λεωφορείων διανυθέντων χιλιομέτρων επί τον συντελεστήν της σχέσεως κατανομής εκάστης κατηγορίας (1,00 ή 1,00 μείον 1,11% κατά θέσιν). Το προκύπτον πηλίκον αποτελεί την μέσην χιλιομετρικήν τιμήν, το δε γινόμενον, το προκύπτον εκ του πολλαπλασιασμού των παρ’ εκάστου λεωφορείου διανυθέντων χιλιομέτρων επί τον συντελεστήν σχέσεως κατανομής εκάστης κατηγορίας και την μέσην κατά τα ανωτέρω χιλιομετρικήν τιμήν, αποτελεί την αναλογίαν, ην έκαστος ιδιοκτήτης λεωφορείου δικαιούνται εκ των εισπράξεων. (Αντί της σελ. 301(β) Σελ. 301(γ) 310-077 Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.22 γ)Ως αριθμός θέσεων δια τα λεωφορεία των ως άνω Κ.Τ.Ε.Λ. λαμβάνεται ο επί της αδείας κυκλοφορίας αναγραφόμενος αριθμός θέσεων καθημένων επιβατων μετά των του οδηγού και εισπράκτορος, προκειμένου περί λεωφορείων μείζονος τύπου «Α», όστις δια τα Κ.Τ.Ε.Λ. ταύτα είναι και ο βασικός τύπος των λεωφορείων των ή μόνον μετά του οδηγού προκειμένου περί λεωφορείων οιουδήποτε ετέρου τύπου, ηυξημένος δε κατά πάσαν περίπτωσιν τούτων κατά τον επί της αδείας κυκλοφορίας αναγεγραμμένον αριθμόν ορθίων επιβατών. Πάντως εις ουδεμίαν περίπτωσιν το σύνολον των κατά τ’ άνω υπολογιζομένων θέσεων εκάστου λεωφορείου δύναται να υπερβή τον αντιστοιχούντα εις τον βασικόν τύπον «Α» αριθμόν, ήτοι 61 θέσεις. δ)Τα βαρύνοντα έκαστον ιδιοκτήτην ποσά εκ προστίμων, ποινικών ρητρών κλπ. αφαιρούνται εκ του καταβλητέου κατά τ’ άνω ποσού και κατανέμονται εξ ίσου εις πάντας τους ιδιοκτήτας των λεωφορείων των Κ.Τ.Ε.Λ.». Το εντός «» εδάφιον προστεθέν αρχικώς δια του Β.Δ. της 11 Οκτ./2 Νοεμ. 1957 αντικατεστάθη ως άνω δια του υπ’ αριθ. 432 Β.Δ. της 3 Ιουν./1 Ιουλ. 1960 (ΦΕΚ Α΄ 92).  «ε)Εις ό,τι αφορά τα λεωφορεία των Αστικών ΚΤΕΛ περιοχής Αθηνών-Πειραιώς-Προαστείων η κατανομή των εισπράξεων μεταξύ των εντεταγμένων εις έκαστον ΚΤΕΛ λεωφορείων αυτοκινήτων θα διενεργήται λόγω της κυκλοφορίας των νέων υπερμείζονος τύπου «Β-100» λεωφορείων ως εξής: Το μετά την αφαίρεσιν των δαπανών του ΚΤΕΛ εκ του συνόλου των πραγματοποιηθεισών εντός μιάς διαχειριστικής περιόδου (μηνός) εισπράξεων απάντων των εις αυτό τύπου «Α» και «Β-100» εντεταγμένων λεωφορείων εναπομένον πόσον, καλούμενον διανεμητέον ποσόν, μερίζεται επί τη βάσει των μαθηματικών τύπων: Σελ. 302(γ) 310-078      Δ Μ Α =                           Χ Α δραχμάς Και          Χ Α + 1,0509 Χ Β                1,0509 Δ Μ Β =                            Χ Β δραχμάς          Χ Α + 1,0509 Χ Β ένθα: Δ = Το διανεμητέον ποσόν εις δραχμάς. Χ Α = Το σύνολον των υφ’ όλων των λεωφορείων τύπου «Α» του ΚΤΕΛ διανυθέντων χιλιομέτρων κατά την υπ’ όψιν διαχειριστικήν περίοδον. Χ Β = Το σύνολον των υφ’ όλων των λεωφορείων τύπου «Β-100» του ΚΤΕΛ διανυθέντων χιλιομέτρων κατά την υπ’ όψιν διαχειριστικήν περίοδον. Χ Α = Τα υπό λεωφορείου τινός τύπου «Α» διανυθέντα χιλιόμετρα κατά την υπ’ όψιν διαχειριστικήν περίοδον. Χ Β = Τα υπό λεωφορείου τινός τύπου «Β-100» διανυθέντα χιλιόμετρα κατά την υπ’ όψιν διαχειριστικήν περίοδον. Μ Α = Το αναλογούν μέρισμα προς απόληψιν από τον Ιδιοκτήτην του υπ’ όψιν λεωφορείου τύπου «Α». Μ Β = Το αναλογούν μέρισμα προς απόληψιν από τον Ιδιοκτήτην του υπ’ όψιν λεωφορείου τύπου «Β-100». Το εδάφ. ε΄ προσετέθη δια του Β.Δ. 93 της 8/20 Φεβρ. 1967 (ΦΕΚ Α΄ 20, Αναδημ. Φεκ Α΄30 της 9 Μαρτ. 1967) 21.Ζ.α.22 Κοινά Ταμεία Εκμεταλλεύσεως Λεωφορείων (ΚΤΕΛ) 2.Δια τα λεωφορεία της κατηγορίας Β΄ Το μετά την αφαίρεσιν των δαπανών του Κοινού Ταμείου υπόλοιπον των εισπράξεων διαιρείται δια του συνόλου των αντιστοιχουσών χιλιομετρικών θέσεων απάντων των λεωφορείων του Κοινού Ταμείου, ο δε προκύπτων αριθμός αποτελεί την μέσην αντίστοιχον είσπραξιν ανά χιλιομετρικήν θέσιν. Η εις έκαστον ιδιοκτήτην καταβλητέα αναλογία εισπράξεων προσδιορίζεται δια του πολλαπλασιασμού της ανά χιλιομετρικήν θέσιν εισπράξεως επί τον αριθμόν των χιλιομετρικών θέσεων εκάστου λεωφορείου, αφαιρουμένων των τυχόν βαρυνόντων αυτόν ποσών εκ προστίμων, ποινικών ρητρών κλπ. άτινα κατανέμονται εξ ίσου εις πάντας τους ιδιοκτήτας, των λεωφορείων του Κ.Τ.Ε.Λ.  Ως αριθμός θέσεων εκάστου λεωφορείου δια την κατηγορίαν ταύτην λαμβάνεται ο επί της αδείας κυκλοφορίας τούτου, αναγραφόμενος αριθμός θέσεων καθημένων επιβατών μετά του οδηγού, ηυξημένος κατά 50% του εν τη αυτή αδεία αναγραφομένου αριθμού ορθίων επιβατών. Εν πάση περιπτώσει το σύνολον των κατά τα άνω υπολογιζομένων θέσεων εκάστου λεωφορείου δεν δύναται να υπερβή τον αντιστοιχούντα εις τον κανονικόν τύπον «Υ» αριθμόν, ήτοι 46,5 θέσεις. Εν περιπτώσει αδικαιολογήτου αρνήσεως ιδιοκτήτου λεωφορείου όπως εκτελέση διατεταγμένον δρομολόγιον δια του λεωφορείου του, καταλογίζεται εις τούτον απώλεια ήτις αντιστοιχεί προς την μέσην ημερησίαν χιλιομετρικήν διάνυσιν ανά λεωφορείον του Κ.Τ.Ε.Λ. την λαμβανομένην κατά το χρονικόν διάστημα του αντιστοίχου μηνός. «Ειδικώς δια τα Λεωφορεία του Κ.Τ.Ε.Λ. Αστικών Γραμμών πόλεως Θεσσαλονίκης, η κατανομή των εισπράξεων εις το Κοινόν τούτο Ταμείον θα γίνεται ως εξής: Το μετά την αφαίρεσιν των δαπανών του Κοινού Ταμείου υπόλοιπον των εισπράξεων διαιρείται δια του αθροίσματος των γινομένων άτινα προκύπτουσι ει του πολλαπλασιασμού του αριθμού των χιλιομέτρων εκάστου λεωφορείου επί συντελεστάς μικροτέρους του αντιστοιχούντος εις τον τύπον .ΘΙ βασικού συντελεστού 1,00 κατά ποσοστόν 0,5% δι’ εκάστην επί έλαττον θέσιν δια τα μη τύπου ΘΙ λεωφορεία. Το ούτω προκύπτον πηλίκον πολλαπλασιαζόμενον επί το γινόμενον του αριθμού των χιλιομέτρων επί τον ανωτέρω συντελεστήν εκάστου λεωφορείου αποτελεί την αναλογίαν, ην έκαστος ιδιοκτήτης δικαιούται να λάβη αφαιρουμένων των τυχόν βαρυνόντων αυτών ποσών εκ προστίμων, ποινικών ρητρών κλπ. άτινα κατανέμονται εξ ίσου εις πάντας τους ιδιοκτήτας των λεωφορείων του Κ.Τ.Ε.Λ.  Ως αριθμός θέσεων εκάστου λεωφορείου δια την περίπτωσιν ταύτην λαμβάνεται ο επί της αδείας κυκλοφορίας τούτου αναγραφόμενος αριθμός θέσεων καθημένων επιβατών μετά του οδηγού, ηυξημένος κατά τον αριθμόν των επί της αυτής αδείας αναγραφομένων ορθίων επιβατών». Τα εντός «» εδάφια αντικατεστάθησαν ως άνω δια του άρθρου μόνου του Β.Δ. της 4/13 Φεβρ. 1954. Εν περιπτώσει αδικαιολογήτου αρνήσεως ιδιοκτήτου λεωφορείου όπως εκτελέση διατεταγμένον δρομολόγιον δια του λεωφορείου του, καταλογίζεται εις τούτον απώλεια ήτις αντιστοιχεί προς την μέσην ημερησίαν χιλιομετρικήν διάνυσιν ανά λεωφορείον του Κ.Τ.Ε.Λ. την λαμβανομένην κατά χρονικόν διάστημα του αντιστοίχου μηνός. Άρθρ.5.-Αι διατάξεις των άρθρ. 2 και 3 του παρόντος Β.Δ/τος έχουσιν εφαρμογήν και επί κατανομής εργασίας των καθαρών εισπράξεων κατ’ ιδιοκτήτην λεωφορείου Κ.Τ.Ε.Λ. αστικών γραμμών. Πάσα διάταξις αντικειμένη εις το παρόν Δ/μα καταργείται. Εις τον αυτόν επί των Συγκοινωνιών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 